ྉྤཥྚསཅསལ་ཅརྠ་ཤྲརྨྨ།སྣྲུམ྄མཐར་མ་ཙརྣམམམ་ཐམམཤས།སཿ།མཾ་གྣ་མཐ།ཐགས་རྦཥྱ་ཝཱཿ་ཙི་ཀྲརྦཿཐར་སྦས་ནི།དྲསऽ
མཾདྦྷི་ག་ཏ་པུ་ཁཱ་བྷེད་སྱ་སུརྩི་ཀཱ་ནཱ་མ་རདྷཱ་ནི་དྷི་མ་ཧཱ་ཀོ་ཥེ་པ་ཐཱ་སམྲ་སི་ཏཱརྠཱ་ཤྲེ་ཏོ་པྲ་ནི་དྷིཿས་པ་སྟེ་པྲི་ཥྚ་ནེ་ཤྲེ་ཡ:པ་ར་པྤ་རཱ་ཎཱཾ་རེ་ཁཱ་བི་ཧ་ར་ཏི
རིན་ཆེན་གཏེར་གྱི་མཛོད་ཆེན་པོར་ཇི་ལྟར་བཞུགས་པའི་དཀར་ཆག་དང་།སྨིན་གྲོལ་རྒྱབ་བརྟེན་དང་བན་པའི་བརྒྱུད་ཡིག་དངོས་གྲུབ་སྒོ་བརྒྱ་འབྱེད་པའི་ལྡེའུ་མིག་ཅེས་བྱ་བ་བཞུགས་སོ།།

༅ཨོཾ་སྭསྟི་བི་ཛ་ཡནྟ།བྱིན་རླབས་སྤྲིན་ལས་དངོས་གྲུབ་བདུད་རྩིའི་ཆར།།ཕབ་པས་གྲུབ་གཉིས་སྙེ་མ་མཆོག་སྦྱིན་པའི།།
རྩ་གསུམ་འདུས་ཞལ་བླ་མ་མཚོ་སྐྱེས་རྗེས།།ཕན་བ་དེའི་དཔལ་ཡོན་རྟག་ཏུ་འཇོ་བར་མཛོད།།དགོངས་པ་བརྡ་དང་སྙན་ཁུང་ཤོག་སེར་ཚིག།བཀའ་བབས་
ལུང་བསྟན་བརྒྱུད་པ་ནོར་བུའི་ཕྲེང་།།འདོད་རྒུ་ཡིད་བཞིན་སྩོལ་མཛད་དེ་ཀུན་ཀྱང་།།དད་གསུམ་གཙུག་གི་རྒྱན་ཏུ་བསྟེན་པར་བགྱི།།རིམ་དགུའི་ཐེག་པའི
དཀྱིལ་འཁོར་རབ་འབྱམས་དང་།།ཁྱད་པར་བསམ་ཡས་ལྷུན་སྡུག་བཀོད་པའི་རྒྱན།།ནང་རྒྱུད་སྡེ་གསུམ་ཞི་ཆགས་འབར་བའི་ལྷ།།མི་འབྲལ་སྙིང་དབུས

༅༅།དྭངས་མའི་ཐིག་ལེར་བཞུགས།།བདེ་ཆེན་ཡེ་ཤེས་སྐྱེད་མཛད་མཁའ་འགྲོའི་ཆོ་གས།།ཐུགས་བརྩེར་དགོངས་ཏེ་གནང་བའི་སྐབས་དབྱེ
ཞིང་།།རྒྱད་གསུམ་དམ་ཅན་རྒྱ་མཚོས་གསང་བ་མཆོག།འཛིན་སྦྱོང་སྤེལ་ལ་ཕྲིན་ལས་གཡེལ་མེད་སྦུབས།།རྒྱལ་བསྟན་སྤྱི་དང་ཁྱད་པར་སྔ་འགྱུར་ལུགས།།།
སྐྱེ་དགུ་ཀུན་དང་ལྷག་པར་གསང་སྔགས་ཀྱི།།གདུལ་བྱར་གྱུར་ལ་ཕན་འདོད་ལྷག་བསམ་ནི།།གཡོ་ཟོལ་མེད་པས་ཚུལ་འདི་བསྒྲུབ་ལ་ཞུགས།།གངས་ཅན
ལྗོངས་འདིར་སྲས་བཅས་རྒྱལ་རྣམས་ལས།།ཐུགས་རྗེ་ཕུལ་བྱུང་སངས་རྒྱས་གཉིས་པ་དེས།།དུས་ལ་དགོངས་ཏེ་ཐུགས་བརྩེས་གདམས་པ་རྣམས།།སྲོག

ལྟར་གཅེས་པས་ཚིག་རེའང་ངལ་བརྒྱས་བཙལ།།གལ་ཆུང་ཆོས་ཀྱི་ཕྱོགས་སུ་མ་བྱས་ཤིང་།།ལྷག་པར་ཕྱོགས་རིས་ཆོས་སྤོང་སྙིང་ཁམས་མེད།།ཆོས་ལ་ཆོག་ཤེས་བྲལ་བས་ཚེ་གཅིག་ཏུ།།གསང
ཆེན་ཟབ་མོའི་སྨིན་གྲོལ་དོན་དུ་གཉེར།།རྒྱལ་བའི་ཐུགས་རྗེ་དུས་ལས་མི་ཡོལ་ཕྱིར།།མོས་པའི་རི་མགོར་ཉི་འོད་ལྟུང་བ་ལས།།རྒྱན་ཡོད་ངེས་པའི་གཏེར་རྙིང་ཕལ་མོ་ཆེ།།ལེགས་པར་ཐོས་ཤིང་ལུགས
སོལ་མ་འདྲེས་ཤེས།།ཤིན་ཏུ་དཀོན་པ་འགའ་ཡང་བདེ་བླག་རྙེད།།དཀའ་བས་བཙལ་རྣམས་དོན་ཡོད་བྱ་བའི་ཕྱིར།།གཅེས་དགུ་ཕྱོགས་གཅིག་བཞུགས་ན་དཔེ་ལུང་རྒྱུན།།ཕན་པར་འགྱུར་སྙམ་འདོད་བློ
ཐོག་མར་སྐྱེས།།འོན་ཀྱང་ཚོད་ཡོད་གཟུ་ལུམ་མ་བྱས་པར།།བཀའ་བབས་བདུན་ལྡན་ཡོངས་རྫོགས་བསྟན་འགྲོའི་མགོན།།པདྨ་འོད་གསལ་མདོ་སྔགས་གླིང་པ་དང་།།རྩོད་བྲལ་གཏེར་སྟོན་མཆོག་གྱར་གླིང
པ་སྟེ།།ཀུ་རུ་དངོས་དང་མཚུངས་པའི་གཏོར་ཆེན་གཉིས།།དཔང་དུ་བཀོད་ནས་དོན་འདི་རུང་མི་རུང་།།རུང་ན་གནང་བ་ཞུ་བར་གསོལ་བཏབ་པས།།དག་པའི་སྣང་བར་གུ་རུའི་གནང་བ་ཐོབ།།ཉེ་བརྒྱད་བྱིན་རླབས།
རྗེས་མང་དུ་གསན།།སྡུད་འོས་གོ་རིམ་རྐང་གྲངས་དཀར་ཆག་སྩལ།།ངོ་མཚར་གཏེར་རྙིང་མང་པོ་རིམ་པར་བརྡོལ།།ཕལ་ཆེར་བཀའ་བབས་ལུང་གིས་དབུགས་ཀྱང་ཕྱུངས།།དེས་ན་བྱེད་མང་ཕལ་དང

མི་མཉམ་པས།།པདྨའི་རྗེས་སུ་ཞུགས་ཀུན་མཛོད་ཆེན་འདི།།དད་པས་སྤྱོད་པར་མཛོད་དང་རྨད་བྱུང་དབྱིག།ཅི་འདོད་འཇོ་བས་འཕྲལ་ཡུན་འཚེངས་པར་འགྱུར།།གང་གི་ཚེ་ཕྱོགས་བཅུ
དུས་བཞིའི་བདེ་བར་གཤེགས་པ་ཐམས་ཅད་ཀྱི་ཁྱབ་བདག་གདོད་མའི་མགོན་པོ་དཔལ་ཀུན་ཏུ་བཟང་པོ་ཉིད་སྐུ་གསུང་ཐུགས་ལྷུན་གྲུབ་སྟུག་པོ་བཀོད་པའི་རྒྱན་དམ་པར་བཞུགས་ཏེ།ས་བཅུའི་རྒྱུན་མཐའ
ལ་ཉེ་བར་སོན་པའི་འཕགས་པ་མཆོག་རྣམས་ནས་བཟུང་།གནས་རིགས་དྲུག་གི་ཡིད་ཅན་རྒྱ་མཚོའི་རྡུལ་སྙེད་ཀྱི་བར་མཐའ་ཡས་པའི་གདུལ་བྱའི་དོན་འབད་རྩོལ་མི་མངའ་བར་ངང་གིས་རྫོགས་པར
མཛད་པ་ལས་རེ་ཞིག་གསུང་རྡོ་རྗེ་ནཱ་དའི་དབྱངས་ཀྱིས་སྒྲ་བརྙན་དང་མཐུན་པར་ཐེག་པ་སྣ་ཚོགས་པའི་ཆོས་ཕུང་འདོད་དགུར་འཇོ་བའི་ཚད་ནི་སེམས་བྱུང་དང་བཅས་པའི་བློ་ཅན་སུ་ཞིག་གིས་བཟུང་བར་ནུས།།
དེ་ལྟ་མོད་ཀྱི་བསྡུ་བ་ལ་རྣམ་པར་དགའ་བ་རྣམས་ཀྱི་ངོར།སྤྱི་མདོ་དགོངས་པ་འདུས་པའི་རྒྱུད་ལས།ཀུན་འབྱུང་འདྲེན་དང་དཀའ་ཐུབ་རིག།དབང་སྒྱུར་ཐབས་ཀྱི་ཐེག་པའོ།།ཞེས་རྣམ་པ་གསུམ
དང་།དེ་ལས་ནང་གསེས་ཀྱི་དབྱེ་བས་ཐེག་པའི་རིམ་པ་དགུར་བཞག་པ་ལས།གཙོ་བོར་གསང་སྔགས་སྔ་འགྱུར་བའི་གྲུབ་པའི་སྐྱེས་བུ་རྣམས་ལས་རིམ་པར་འོངས་པའི་དབང་སྒྱུར་ཐབས་ཀྱི་ཐེག་པ་ནང

རྒྱུད་སྡེ་གསུམ་གྱི་རྡོ་རྗེའི་གནས་ཟབ་ཅིང་རྒྱ་ཆེ་བའི་སྙིང་པོ་ལས་ཀྱང་སྙིང་པོར་དྲིལ་བའི་གཞུང་དང་མན་ངག་རབ་འབྱམས་ཞིག་གངས་ཅན་ལྗོངས་སུ་འཁོད་པའི་སྐྱེ་དགུའི་བསོད་ནམས་ཀྱི་མགྲོན་དུ་བྱོན་པ་ལ་རིང
རྒྱད་བཀའ་མ་ཞེས་གྲགས་ཤིང་།རྨ་གཉིགས་གནུབས་གསུམ་ལ་རིམ་པར་བཀའ་བབས་ཤིང་སོ་ཟུར་གྱི་མཁས་གྲུབ་ཆེན་པོ་སློབ་བརྒྱད་དང་བཅས་པ་རྣམས་ཀྱིས་བསྟན་པ་ཡུན་རིང་བསྐྱངས།འོན་ཀྱང
སྙིགགས་མའི་ཤུགས་བདོ་བས་བསྟན་པའི་རྒྱན་སྲོལ་ཉག་ཤིན་ཏུ་ཕྲ་བར་གྱུར་པ་ན།ལོ་ཆེན་པོ་རོ་ཙན་ཉིད་བསམ་བཞིན་བསྟན་འགྲོའི་དཔལ་དུ་བྱོན་པ་ཆོས་རྒྱལ་གཏེར་བདག་གླིང་པ་དང་།གཡུསྒྲ་སྙིང་པོའི
མ་འཕྲུལ་གཅུང་ལོ་ཙཱ་བ་དྷརྨ་ཤྲཱི་སུཾ་མཆེད།སྔན་མ་བདུད་འཇོམས་རྡོ་རྗེའི་ཡང་སྲིད་རྡོར་བྲག་རིག་འཛིན་ཆེན་པོ་པདྨ་ཟིན་ལས་རྣམས་ཀྱིས་བསྟན་པའི་མེ་རོ་བསླངས་པར་མཛད་ཅིང་སྨིན་གླིང་ཕྱག་རྗེས་རྙིང་པ
བཀའ་མའི་ལེགས་བཤད་པུ་སྟེ་ཀ་བཀྲ་ཤིས་རྟགས་ཀྱི་གྲངས་ལྡན་སྔ་འགྱུར་བསྟན་པའི་སྣང་བྱེད་མཁས་གྲུབ་གཞན་པ་ན་མཐའ་ཡས་ཀྱིས་རུ་དམ་ཨོ་རྒྱན་བསམ་གཏན་གླིང་དུ་སྤར་ལ་བཀོད་པ་དང་།དབང་ལུང
སྲུབ་མཆོད་ཀྱི་རྒྱན་སྲོལ་སྔ་འགྱུར་གྱི་ཆོས་སྡེ་ཆེན་པོ་རྣམས་སུ་དང་ཞིང་རྒྱས་པར་བཞུགས་བཞིན་པར་སྣང་ལ།འདིར་བཀའ་བསྤུའི་རྩོལ་བ་ཅུང་ཟད་བྱ་བ་ནི་ཉེ་བརྒྱད་གཏེར་མར་གྲགས་པའི་ཆོས་རྣམས་ཏེ།དེ་ལ

དོན་བཞི།གང་བསྡུ་བར་བྱ་བའི་ཆོས།ཇི་ལྟར་སྡུད་པའི་ཚུལ།དེ་ལྟར་བསྡུས་པའི་དགོས་པ།གྲུབ་དོན་བཞུགས་ཚོགས་དངོས་འཆད་པའོ།དང་པོ་ནི།དུས་གསུམ་གྱི
སངས་རྒྱས་མ་ལུས་པའི་གསང་གསུམ་ཕྲིན་ལས་དང་བཅས་པ་གཅིག་ཏུ་བསྡུས་པའི་རྣམ་ཐར་འཆང་ཞིང་ཁྱད་པར་གངས་ཅན་བོད་ཀྱི་སྐྱབས་གནས་གཅིག་པུར་གྱུར་པ་ཨོཾ་རྒྱན་གྱི་སློབ་དཔོན་ཆེན་པོ་པདྨ་ཀར་ས་བོད་ཡུལ
སྐལ་ལྡན་རྗེ་འབངས་རྣམས་ལ་གསང་སྔགས་རྡོ་རྗེ་ཐེག་པའི་ཟབ་ཆོས་དངོས་གྲུབ་རྣམ་པ་གཉིས་གང་ལ་ཇི་ལྟར་དགོས་པ་སྒྲུབ་པའི་ཐབས་སོ་སོའི་ཁམས་དབང་སྐལ་པའི་རྗེས་འགྲོ་བསམ་ལས་འདས་པ་སྩལ།གསང
བའི་བདག་མོ་ཡེ་ཤེས་མཚོ་རྒྱལ་གྱིས་བཀའ་བསྡུ་མཛད།རྗེ་འབངས་ལོ་ཙཱ་སོ་སོ་ལ་སྨོན་ལམ་གྱི་བཀའ་གཉེར་གཏད།མ་འོངས་སྙིགས་མའི་མཐར་ཐུག་པའི་བསྟན་འགྲོ་སྐྱོབ་བྱེད་ཀྱི་བཙས་སུ་བརྩེ་བས་དགོངས
ཏེ་གཏེར་རིགས་བཅོ་བརྒྱད་ཀྱིས་མཚོན་པར་ཟབ་མོའི་རྒྱས་བཏབ།རྣམ་འདྲེན་ལྔ་པའི་བསྟན་པ་མ་ཤར་གྱི་བར་དུ་གང་ལ་གང་འདུལ་གྱི་དུས་དང་འཚམས་པར་འབྱུང་བར་བྱིན་གྱིས་བརླབས།དུས་ལ་བབས་པའི་ཚེ
སྔོན་གྱི་ལས་འཕྲོ་དང་སྨོན་ལམས་དཔའི་གཏེར་སྟོན་སྦལ་པའི་སྐྱེས་མཆོག་རྣམས་ཀྱིས་རིམ་པར་སྤྱན་དྲངས་ནས་འགྲོ་དོན་མཛད་པ་རྣམས་ཏེ།དེའང་ཁ་བྱང་ཡོད་པའི་མིང་ཅན་བྱེ་བ།ཁ་བྱང་མེད་པའི་མིང་མེད་བསམ

ལས་འདས་པ་སྦས་པར་གསུངས་པ་དང་།བོད་ཡུལ་ས་འོག་ཐམས་ཅད་གཏེར་གྱིས་བཀང་།རི་བྲག་ཐམས་ཅད་སྒྲུབ་གནས་བྱིན་གྱིས་བརླབས།ཞེས་དང་།ང་ཡིས་བོད་ཁམས་གཏོར་གྱིས་བཀང་ནས་ཡོད།།
དངོས་གྲུབ་འདོད་ན་གཏེར་གནས་ཀུན་ནས་ལོངས།ཞེས་གསུངས་པའི་དོན་མངོན་དུ་གྱུར་ནས་གཏེར་ཆོས་སྔར་བྱོན་དང་གསེར་བ་རྡོལ་ཤིན་ཏུ་མང་བས་ཐམས་ཅད་སྡུད་པར་མི་ནུས་ཤིང་།ཕྱོགས་ཞེ་ན་ཙམ་གྱིས་བླང་དོར་དབྱེ།
བབསལ་ཆོས་སྤོང་གི་ལས་ནི་བགྱི་བ་ག་ལ་སྤོབས།འོན་ཀྱང་གཏེར་སྟོན་གྲུབ་ཐོབ་ཐམས་ཅད་ཀྱི་རྒྱལ་པོ་མཆོག་གི་སྤྲུལ་སྐུ་གསུམ།འཁྲུལ་མེད་གླིང་པ་བཅུ་གཅིག་གཙོ་བོར་གྱུར་པ་སྔོན་གྱོན་བསྟན་འཛིན་མཁས་གྲུབ་ཆེན་པོ
རྣམས་ལ་ཡོངས་སུ་གྲགས་པའི་གཏེར་རྙིང་རིགས་ལ་གཞི་བྱས།ཕྱིས་བྱོན་ཆོས་དང་གང་ཟག་ཚད་མར་གྱུར་ཀྱང་དུས་སྐབས་རྟེན་འབྲེལ་དབང་གིས་ཁ་གཅིགི་སྙན་ལམ་དུ་མཚན་ཙམ་ཡང་འབྱོན་ཏུ་མི་བཏུབ་པ་མང་དུ་སྣང་བ
རྣམས་ནི་རེ་ཞིག་བཏང་སྙོམས་སུ་བཞག།ཡོངས་ལ་གྲགས་ཤིང་ང་ཁྱོད་ཀྱི་ཕྱོགས་འཛིན་ཆུང་བའི་ཕྱིས་ཀྱི་གཏེར་ཆོས་ཕལ་མོ་ཆེ་རྣམས་ཀྱང་དཀྱུས་སུ་བཀོད་པའོ།།གཉིས་པ་ནི།སྤྱིར་སྔ་འགྱུར་བསྟན་པའི་རྒྱད
གཅིག་འོག་མིན་ཨོ་རྒྱན་སྨིན་གྲོལ་གླིང་གཙོ་བོར་གྱུར་པའི་ཁུངས་དང་ལྡན་ཅིང་སེལ་མེད་ཀྱི་བརྒྱུད་པ་རྣམ་པར་དག་པའི་ཡོངས་འཛིན་རྣམས་ལས་ཟབ་གཏེར་དུ་མའི་སྨིན་གྲོལ་ཕྱག་ལེན་འབད་རྩོལ་ཆེན་པོས་ཞུས་ཤིང་།

གཙོ་ཆེ་བ་རྣམས་ཀྱིས་བསྙེན་སྒྲུབ་རེའང་བགྱིས།ཁྱད་པར་སློབ་དཔོན་ཆེན་པོ་འཇམ་དཔལ་བཤེས་གཉེན་དང་ཆོས་རྒྱལ་ཁྲི་ལྡེ་སྙིགས་དུས་བསྟན་འགྲོའི་མགོན་ཏུ་བསམ་བཞིན་སྲིད་པའི་རོ་ལ་གར
བསྒྱུར་བ།བཀའ་བབས་ཆེན་པོ་བདུན་གྱི་མངའ་བ་དག་ཐམས་ཅད་མཁྱེན་པ་འཇམ་དབྱངས་མཁྱེན་བརྩེའི་དབང་པོའི་ཞལ་སྔ་ནས་གཏེར་རྙིང་འགའ་ཞིག་གི་སྨིན་གྲོལ་བཀའ་དྲིན་ཏུ་ཐོབ་པ་ན།གཏེར
ཕྲན་སྔོན་བྱོན་པ་ལ་ཆེར་དབང་ལུང་ལྟ་ཞོག་དཔེ་རྒྱུན་ཙམ་ཡང་འབྱོར་དཀའ་བས་དེ་དག་ཕྱོགས་བསྡུ་ཞིག་གི་རྩོལ་འདོད་བློ་ཐོག་མར་སྐྱེས།དེ་ཙམ་གྱིས་ཀྱང་དངོས་གྲུབ་རྣམ་གཉིས་སྒྲུབ་པའི་ཐབས་ཡོངས་སུ་མི
རྫོགས་པས་མགོ་རྐང་ཚང་བ་ཞིག་བྱུང་ན་རང་གཞན་ལ་ཕན་པར་རེ་བའི་བློ་གཉིས་པ་སྐྱེས་ཏེ་འཆར་གཞིའི་ཐོ་ཡིག་བཅས།ཀུན་མཁྱེན་བླ་མ་རིན་པོ་ཆེའི་སྙན་དབང་དུ་ཞུས་ཤིང་གསོལ་བ་བཏབ་པས་ཤིན་ཏུ་དགྱིས
པ་ཆེན་པོས་ཐོག་མར་ལེག་སོའི་དབུག་དབྱུང་དང་ཇི་ལྟར་བསྒྲིག་བྱའི་གོ་རིམ་ས་བཅད་ཞིབ་མོ་སྩལ།བར་དུ་སྔར་མ་ཐོབ་པ་ཕལ་མོ་ཆེའི་སྨིན་གྲོལ་དང་།ལྷག་པར་གཏེར་རྙིང་དཔེ་ལུང་གི་རྒྱུན་སྔར་ནས་ཆད་པ་མང་པོ
ཡང་གཏེར་དུ་བྱོན་པས་མཚན་ཉེ་བརྒྱད་ཀྱི་བྱིན་རླབས་དུ་མ་དང་བཅས་ཏེ་རྗེས་སུ་གནང་མཐར་གཞན་ཕན་ཕྲིན་ལས་ཀྱི་སྒོ་འཕར་དབྱེ་བར་མཛད་པ་སོགས་བསམ་གྱིས་མི་ཁྱབ་པའི་བཀའ་དྲིན་སྩལ་བ་ལ་བརྟེན་པུསྟི་ཁ་ཤས་གྲུབ

པའི་སྐབས་སུ།སྤྲུལ་པའི་གཏེར་ཆེན་མཆོག་གྱུར་གླིང་པའང་ཡིད་ཆེས་རྩོད་བྲལ་གྱི་ཕྲིན་ལས་དབུ་ཚུགས་པའི་ཐོག་མར་རུང་མིན་བརྟགས་པ་གནང་བས་རུང་ངེས་པའི་ལུང་བྱང་དམིགས་བསལ་ཐོབ།བར་དུ
ཚོགས་ཀྱི་འཁོར་ལོ་བཅས་གནང་བ་ལན་གསུམ་ཞུས་པར་གཏེར་སྟོན་བརྒྱ་རྩ་སྤྱི་དང་བྱེ་བྲག་དམིགས་སུ་བསལ་བ་ཁ་ཤས་ཀྱི་གཏེར་ཆོས་ཉེ་བརྒྱུད་དུ་གསན་འདུག་པ་རྣམས་ཀྱི་སྨིན་གྲོལ་གདམས་གཏད་ཞུས།མཐར
རྗེ་ཉིད་ཀྱི་གཏེར་བྱོན་མདོ་དང་སྒྱུ་འཕྲུལ་གཙོར་གྱུར་སྔར་ས་སྟེང་དུ་མ་བྱོན་པ་རྣམས་ཀྱང་སྐལ་པ་བཟང་པོའི་དཔྱིད་དུ་ནོས་པ་དེ་དག་ལ་བརྟེན་ནས་འདི་ཉིད་སྡུད་པའི་སྩོལ་བ་ལ་ཞུགས་པ་ཡིན་གྱི།ཐོས་པ་ཙམ་ལ་སྙིང་པོར
བཟུང་ནས་མ་བརྟགས་པའི་གྱ་ཚོམས་དང་།གསང་བ་གཉེན་པོ་ལ་ཇི་མི་སྙམ་པའི་རས་ཆོད།འགྲན་སེམས་དང་གྲགས་འདོད་སོགས་ལོག་པའི་སེམས་པ་སྐྱེད་སྔོན་དུ་བཏང་བས་ནི་མ་ཡིན་ནོ།།གསུམ་
པ་ནི།བདག་ལྟ་བུའི་ཤིན་ཏུ་མ་སྦྱངས་ལ་མི་མཁས་ཤིང་མ་བསྡམས་པའི་སོ་སྐྱེ་བྱ་བྲལ་ཉམ་ཆུང་བསྟན་པའི་ཁུར་མི་ཐེག་པ་ཞིག་གིས་སྐབས་སུ་མ་བབས་པའི་བྱ་བ་རླབས་ཆེན་བརྩམ་པ་འོས་སུ་མ་གྱུར་ཀྱང་།།
བྱིས་པའི་དུས་ནས་རྒྱལ་དབང་པད་འབྱུང་གནས་ལ་མི་ཕྱེད་པའི་དད་པ་བརྟན་པོ་ལྷན་སྐྱེས་སུ་མངའ་བས་དེའི་གསུང་གསང་རིས་སུ་མ་ཆད་པ་ལ་འདུན་རྩོལ་ཆོག་ཤེས་མེད་པ་ཤུགས་འབྱུང་དུ་གྲུབ་པ་དང་།བོད་སྤྱིའི

མཚན་ཉིད་གསར་ངས་ཀྱི་དབང་དུ་སོང་བས་གཏེར་རྙིང་ཕལ་ཆེར་ཞི་བར་མནལ་ལ་ཉེ་ཞིང་རྒྱུན་དཀོན་པ་འགའ་ཡང་ཆང་དུ་ཕོངས་པ་དང་།གཏེར་རྙིང་གསར་དུ་བྱོན་པ་རྣམས་ནི་མཚན་ཙམ་ལས
ཆེན་པོ་རྣམས་ཀྱི་གསན་ལམ་དུའང་འབྱོན་མ་བཏུབས་པས་སྙིང་ལྟར་གཅེས་པ་དང་།གཏེར་གསར་ཕལ་མོ་ཆེའང་རང་གཞན་ལ་ཉེ་བར་མཁོ་བ་ཤས་ཆེ་ཞིང་དཀོར་སྡུད་ཀྱི་ཕྱག་ཆ་དང་།ལྟེ་ཕྱིར་པོན་གྱེར
མཁན་རྣམས་ཀྱིས་ཀྱང་རྗེས་གནང་དང་མདོས་གཏད་སོགས་ཞུ་ཐོབ་དཀོན་པས་དཀྱུས་གཅིག་ཏུ་བཀོད་ན་དེ་ཙམ་ལའང་ཕན་པར་རེ་བ་དང་།ཚད་མའི་གཏེར་ཚེས་ཕྱོགས་རེ་བའི་ཕྲིན་ལས་ཅན་དུ་གྱུར་པ་དག་ཀྱང
གུ་རུ་རིན་པོ་ཆེའི་རྗེས་འཇུག་ཡོངས་ཀྱི་སྤྱི་ནོར་དུ་གྱུར་ན་ཅི་མ་རུང་སྙམ་པ་སོགས་སྒོ་དུ་མ་ནས་ལྷག་པའི་བསམ་པ་ཁོ་ན་ཡིད་ལ་བྱས་ཏེ་བཀའ་ཡི་བསྡུ་བ་ལ་ཉེ་བར་ཞུགས་པའང་སངས་རྒྱས་ཀྱི་བྱིན་རླབས་འབའ་ཞིག་ཏུ
རིག་པར་བྱ་སྟེ།ཡོན་ཏན་རིན་ཆེན་སྡུད་པ་ལས།རྒྱལ་བའི་ཉན་ཐོས་པ་དག་གང་ཞིག་ཆོས་སྟོན་དང་།།འཆད་དང་རིག་པ་དག་དང་ལྡན་པར་བརྗོད་པ་དང་།།མཆོག་འཕགས་པདེ་བ་བྱེད་དང་དེ་ཡི
འབྲས་ཐོབ་པ།།དེ་དག་ཀུན་ཀྱང་དེ་བཞིན་གཤེགས་པའི་སྐྱེས་བུའི་མཐུ།ཞེས་གསུངས་པའི་ཕྱིར་རོ།།བཞི་པ་བཀའ་བསྐུ་ལ་བརྩོན་པའི་གྲུབ་དོན་སྨིན་གྲོལ་གདམས་ངག་གི་བཞུགས་ཚོགས་དངོས

ང་ཞར་བྱུང་བརྒྱད་རིམ་གྱི་ཐོ་ཡིག་བཅས་དགོད་པ་ལ་གསུམ།གང་ལས་བྱུང་བ་བརྒྱུད་པའི་ལོ་རྒྱུས།བྱུང་ཁུངས་དེ་ལྡན་གྱི་གདམས་པའི་དཀར་ཆག།དེ་ལས་འབྱུང་བའི་གདམས་སྐོར་དངོས་ཀྱི
རྣམ་གྲངས་སོ།།དང་པོ་ནི།གདམས་ངག་ཁུངས་དང་འབྲེལ་བ་ཞེས་མཁས་པ་རྣམས་ལ་གཏལ་དུ་གྲགས་པའི་ཕྱིར་ཐོག་མར་ཡིད་ཆེས་པའི་བྱུང་ཁུངས་ལོ་རྒྱུས་ཐོས་པས་དེའི་གདམས་ངག་ལ་དང
ཅིང་ངེས་ཤེས་འདྲོང་བའི་དགོས་པ་ཐོག་མར་འབྱུང་བར་འབྲེལ་ལ།དེའང་གདམས་ཟབ་འདི་རྣམས་ཀྱི་སྟོན་པ་ནི་སངས་རྒྱས་ཀུན་འདུས་གུ